ตามคาด! CRC ไตรมาส 2 พลิกกำไร 1.48 พันลบ. อานิสงส์รายได้ขายเพิ่ม
ตามคาด! CRC ไตรมาส 2 พลิกกำไร 1.48 พันลบ. จากงวดเดียวกันของปีก่อน ที่ขาดทุน 471 ลบ. ส่วนงวด 6 เดือนพลิกกำไร 2.69 พันลบ. อานิสงส์รายได้ขายเพิ่ม
ตามคาด! CRC ไตรมาส 2 พลิกกำไร 1.48 พันลบ. จากงวดเดียวกันของปีก่อน ที่ขาดทุน 471 ลบ. ส่วนงวด 6 เดือนพลิกกำไร 2.69 พันลบ. อานิสงส์รายได้ขายเพิ่ม
15 ส.ค. 2565

บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

สำหรับไตรมาส 2/65 บริษัทมีกำไรสุทธิ อยู่ที่ 1.48 พันล้านบาท พลิกกลับมามีกำไรหลังไตรมาส 2/64 ขาดทุน 471.49 ล้านบาท โดยรายได้รวมอยู่ที่ 5.68 หมื่นล้านบาท เพิ่มขึ้น 22.50% เหตุมาจากการขายเพิ่มขึ้นในทุกธุรกิจ หลังเปิดดำเนินการได้ตามปกติ การท่องเที่ยวฟื้นตัวจากการผ่อนคลายมาตรการจำกัดการเดินทางระหว่างประเทศ การเปิดเทอมของกลุ่มนักเรียน และการกลับเข้าทำงานในสำนักงานของกลุ่มพนักงานบริษัท
นอกจากนี้รายได้ยังเพิ่มขึ้นจากการปรับปรุงสาขาเก่า การขยายสาขาใหม่ การเร่งเปิดร้านค้ารูปแบบใหม่อย่างต่อเนื่อง และจากการ Rebranding ของส่วนงานแฟชั่นและส่วนงานฟู้ด อีกทั้งรายได้จากการให้บริการเช่า อยู่ที่ 1.61 พันล้านบาท เพิ่มขึ้น 29% เนื่องจากจำนวนผู้ใช้บริการที่มากขึ้น รวมทั้งการให้ส่วนลดค่าเช่าลดลง
อย่างไรก็ดีผลการดำเนินงานงวดไตรมาส 2 ปีนี้บริษัทฯ เติบโตตามคาดการณ์ที่ทาง บล.กสิกรไทย คาดไว้ ซึ่งระบุว่า CRC จะรายงานกำไรไตรมาส 2 อยู่ที่ 1.40 พันล้านบาท เติบโต 14.40% จากงวดเดียวกันของปีก่อน และพลิกกลับจากขาดทุนสุทธิที่ 471 ล้านบาทในไตรมาส 2/64 หนุนจากอัตราเติบโตเฉลี่ยของยอดขายสาขาเดิมที่เป็นบวกจากลุ่มแฟชั่น